Petri & Pettersson Brass

Petri & Pettersson Brass on suomalainen Kuopiossa vuonna 1971 perustettu popyhtye. Sen menestyskappaleita ovat olleet muun muassa "Maalaismaisema", "Louie Louie", "Päättömällä Pollella", "Sylvian Äiti", "Kalifornian unet", "Twenty-five or six to four", "Nuoruus" sekä "Angie".

Bändin suosituin kappale on "Maalaismaisema", joka julkaistiin vuonna 1971 ja kappaleesta tuli hetkessä hitti. Maalaismaisema on Jukka Virtasen käännös Elton Johnin sävelmästä Country Comfort.

Historia
Bändi aloitti aikoinaan nimellä The Burdocks (takiaiset) vuonna 1966, mutta soitti nimellä "Heikki Pettersson Kvintetti", kun tarvittiin tanssimusikkia, ja tällöin seuraan liittyi myös hanuristi. Nimi vaihtui vuonna 1969 Heikki Pettersson Sekstetiksi (Heikki Pettersson Sextet), kun bändiin tuli saksofonisti ja Hannu Pettersson vaihtoi kitarasta trumpettiin. Yhtye ehti vielä keikkailla nimellä Dynamites Brass vuonna 1971, kunnes elo-syyskuussa 1971 yhtye sai nykyisen ja pysyvän nimen Petri & Pettersson Brass julkaistuaan kappaleen Maalaismaisema.

Yhtye osallistui EMI:n järjestämään kilpailuun vuonna 1970 nimellä Heikki Petterson Sextet ja voitti Itä-Suomen mestaruuden. Kilpailussa haettiin neljää parasta suomalaista popbändiä, yhtä kustakin neljästä (Pohjoinen, Itä, Etelä, Länsi) ilmansuunnasta. Kilpailun voittajabändit pääsivät levyttämään samana vuonna ilmestyneelle kokoelma-LP:lle Ilmansuunnat Finnvoxin studioilla. Yhtye levytti kappaleet Peluri (Cincinnati Kid) ja Saigoniin nimellä Pettersson. Levyn julkaisi Parlophone.

Bändin ydinjoukon muodostavat veljekset osallistuivat Kevään sävel-kilpailun vuonna 1985 kappaleella Yli merten yli vuorten ja voittivat sen. 

Petri & Pettersson Brass keikkaili ympäri Pohjoismaita ja saavutti suosiota myös Suomen ulkopuolella. Nykyään yhtye on esiintynyt vain Suomessa.

Bandissä on ollut myös vierailevia tähtiä. Yksi mainittavimpia on The Renegades yhtyeen keulahahmo Kim Brown, joka esiintyi Petri & Pettersson Brassin kanssa muun muassa Ritoniemen satamaravintolan terassilla.

Yhtyeen levy Petri & Pettersson Brass – Hitit on julkaistu vuonna 2007 edesmenneen Ari Petterssonin muistoksi. Yhtye keikkailee edelleen.

Kokoonpano 

Pääjoukko, joka koostui Petterssonin veljeksistä
 Ilkka "Petri" Pettersson – laulu, koskettimet, pasuuna
 Ari "Aku" Pettersson  – laulu, kitara (– Elokuu 2006)
 Hannu Pettersson – laulu, kitara, trumpetti
 Heikki Pettersson –  laulu, trumpetti 

Muita bändin jäseniä:
 Esa Kärki, rummut
 Juha Ailomaa, rummut
 Jarmo Hiekkala, basso
 Jarmo Kaijansinkko, kosketinsoittimet
 Pekka Tegelman : kitara
 Pia Pitkänen (o.s. Niskanen), taustalaulu (vuodesta 1998)
 Sari Kauhanen, taustalaulu (vuodesta 1998)
 Joakim Berghäll, baritonisaksofoni
 Pauli Lyytinen, tenorisaksofoni (soittanut yhtyeessä vuonna 2003)
  Jari Jarkka Rissanen (1976–1979)
 Ismo Koistinen, Huuliharppu ja kitarat (1990–1996)
 Pertti Pokki, kosketinsoittimet (1975–1976)

Diskografia 

 Ilmansuunnat LP:eeltä kappaleet Peluri (Cincinnati Kid) ja Saigoniin (1970)     
 Petri & Pettersson Brass (1971)
 Peluri / Saigoniin (1972) 
 Sylvian Äiti / Kuunnelkaa, Kuunnelkaa (1972)
 Saat Minut Tosi Vauhtiin / Hei Beibi (1974)
 Vauhdissa (1974)
 Louie, Louie / Supermies (1974)
 Puhdasta vettä (Strannik) (1993)
 20 Suosikkia – Maalaismaisema (1997)
 Hei Vaan My Only One, Westerlund & EMI Years Part One usean artistin levyltä 24 bittisesti uudelleen masteroitu kappale Peluri (Cincinnati Kid) (14.03.2007)   
 Hitit (24.09.2007)

Lähteet 
 Search releases for sale: petri & pettersson brass
 PETRI PETTERSSON, MIEHEN IÄSSÄ LAULUJEN TEOSSA
 Petri & Pettersson Brass (albumi)|Hitit
 Pettersson Brass (single)|Puhdasta vettä|Strannik
 Kuvasatoa Ilovaarirockista 2005
 Vapaa-aika-ja-viihde/Ihmiset/Petterssonin-ikivihrealle-maalaismaisemalle-jatkoa 
 konsertti Kuopion musiikkikeskus, Kuopio
 Petri & Pettersson Brass, Juhlakonsertti, Heikki ja Hannu 120 vuotta
 Pettersson Pauli Lyytinen soittanut Brass yhtyeessä 2003 
 Kotkan Meripäivät vuonna 2000

Viitteet

Aiheesta muualla 
 Ylen Elävä arkisto: Petri & Pettersson Brassin messingöityä musiikkia
 Ylen Elävä arkisto: Petri & Pettersson Brass: Now if You Really Wanna Listen to Me (live 1973)

Suomalaiset rockyhtyeet
1970-luvun yhtyeet ja sooloartistit